62016TO0522_INF
Uznesenie Všeobecného súdu (ôsma komora) z 29. novembra 2021 – Nguyen/Rada
(vec T‑522/16)
„Verejná služba – Zmluvní zamestnanci – Reforma služobného poriadku z roku 2014 – Náhrada ročných cestovných výdavkov a poskytnutie času na cestu – Žaloba zjavne bez právneho základu“
1.
Úradníci – Služobný poriadok – Nariadenie, ktorým sa mení a dopĺňa služobný poriadok – Postup vypracovania – Možnosť účasti jednotlivých úradníkov na tomto postupe – Neexistencia
(Služobný poriadok úradníkov, články 10 a 10b)
(pozri body 43, 44)
2.
Úradníci – Služobný poriadok – Nariadenie, ktorým sa mení a dopĺňa služobný poriadok – Postup vypracovania – Použitie zmierovacieho konania – Odmietnutie účasti Parlamentu na tomto konaní – Porušenie práva zamestnancov byť informovaní a vypočutí – Neexistencia
(Charta základných práv Európskej únie, články 27; Služobný poriadok úradníkov, článok 10b)
(pozri body 45 – 50)
3.
Úradníci – Náhrada výdavkov – Ročné cestovné výdavky a čas na cestu – Podmienky – Zmena služobného poriadku, ktorá podmieňuje nárok na čas na cestu a cestovné výdavky postavením osoby s bydliskom v zahraničí – Porušenie zásad pôsobnosti právnych predpisov, právnej istoty, dodržiavania nadobudnutých práv a ochrany legitímnej dôvery – Neexistencia
(Služobný poriadok úradníkov, zmenený nariadením č. 1023/2013, príloha V, článok 7 a príloha VII, články 4 a 8)
(pozri body 56 – 68, 71 – 76)
4.
Úradníci – Náhrada výdavkov – Ročné cestovné výdavky a čas na cestu – Podmienky – Požiadavka prepojenia medzi priznaním týchto nárokov a postavením osoby s bydliskom alebo pracujúcej v zahraničí – Diskriminácia zamestnancov, ktorí majú štátnu príslušnosť krajiny zamestnania, ale ich miesto pôvodu je odlišné od miesta výkonu práce – Neexistencia
(Charta základných práv Európskej únie, článok 20; Služobný poriadok úradníkov, zmenený nariadením č. 1023/2013, príloha V, článok 7 a príloha VII, článok 4, článok 7 ods. 4 a článok 8)
(pozri body 79 – 92)
5.
Úradníci – Náhrada výdavkov – Ročné cestovné výdavky a čas na cestu – Podmienky – Požiadavka prepojenia medzi priznaním týchto nárokov a postavením osoby s bydliskom alebo pracujúcej v zahraničí – Porušenie zásady proporcionality – Neexistencia
(Služobný poriadok úradníkov, zmenený nariadením č. 1023/2013, príloha V, článok 7 a príloha VII, články 4 a 8)
(pozri body 95 – 101)
6.
Úradníci – Náhrada výdavkov – Ročné cestovné výdavky a čas na cestu – Podmienky – Požiadavka prepojenia medzi priznaním týchto nárokov a postavením osoby s bydliskom alebo pracujúcej v zahraničí – Porušenie práva na rešpektovanie súkromného a rodinného života – Neexistencia
(Charta základných práv Európskej únie, článok 7; Služobný poriadok úradníkov, zmenený nariadením č. 1023/2013, príloha V, článok 7 a príloha VII, článok 4 a článok 8 ods. 1)
(pozri body 102 – 110)
Predmet
Návrh podaný na základe článku 270 ZFEÚ, v podstate jednak na zrušenie rozhodnutí o nepriznaní žalobkyni od 1. januára 2014 času na cestu a o nenahradení ročných cestovných výdavkov na to, aby mohla zachovať vzťah s miestom jej pôvodu, a jednak na uloženie žalovanej povinnosti nahradiť majetkovú a nemajetkovú ujmu, ktorú žalobkyňa utrpela
Výrok
1.
Žaloba sa zamieta.
2.
Huynh Duong Vi Nguyen znáša svoje vlastné trovy konania a je povinná nahradiť trovy konania, ktoré vznikli Rade Európskej únie.
3.
Európsky parlament znáša svoje vlastné trovy konania.